**O obilježavanju Dana hrvatskoga jezika**

Nakon što pravopisnim rješenjima danima u *Pravopisu hrvatskosrpskoga književnog jezika* jezična javnost nije bila zadovoljna, 1967. godine objavljuju se Deklaraciju o nazivu i položaju hrvatskoga književnog jezika koja je u mnogome značila preokret, i ne samo u jezičnoj sferi. Matica je uskoro otkazala novosadski „sporazum“, a od tad za Hrvate ne vrijedi ni sam novosadski pravopis.

Deklaraciji je zapravo samo odraz stanja i položaja u kojemu se našao hrvatski jezik, a onda i hrvatski ili srpski jeziku u školama. Nastajala je i potpisivana u Matici hrvatskoj u Zagrebu od 11. do 17. ožujka 1967. Trideset godina poslije, 28. veljače 1997., Zastupnički dom Državnoga sabora RH donio je Odluku o proglašenju spomen-tjedna Dani hrvatskoga jezika u spomen na Deklaraciju iz 1967, a u svrhu promicanja, njegovanja te razvijanja kulture i čistoće hrvatskoga jezika u javnoj uporabi.

Ovogodišnji Dani obilježili su se zanimljivim predavanjem na platformi ZOOM, prof. dr. sc. Diane Stolac ***O tvorbi riječi u jeziku djece predškolske i rane školske dobi*** održanoga 11. ožujka 2021.

Profesorica Stolac rođena je u Zagrebu, gdje je završila osnovnu školu i gimnaziju, te studij kroatistike i opće lingvistike na Filozofskom fakultetu. Na istome je Fakultetu magistrirala 1988. godine, a doktorirala 1996. godine temama iz povijesti hrvatskog jezika. Zaposlena je na Odsjeku za kroatistiku Filozofskoga fakulteta Sveučilišta u Rijeci. Članica je uredništva znanstvenoga časopisa Fluminensia te urednica velikoga broja zbornika radova. Objavila je velik broj znanstvenih radova i monografija s temama iz povijesti hrvatskog jezika, hrvatskoga standardnoga jezika, sintakse i leksikologije, nazivoslovlja te sociolingvistike.

Živi i radi u Rijeci.